<classify> RAIS wa UGANDA, Yoweri Museveni amemtaja mkosoaji wake mwanamuzikialiyegeuka kuwa mwanasiasa Bobi Wine, kama adui wa mafanikio ya nchi hiyo. Rais Museveni ameyasema hayo katika mahojiano na BBC . Museveni ambaye anataka kugombea muhula wa sita kama rais mwaka 2021baada ya kutawala kwa miaka 33 alisema Bobi alikwenda Marekani na kusema kwamba watuwasiende kuwekeza Uganda Bobi Wine, ambaye ni kiongozi wa vuguvugu la The People Power,anamshutumu rais huyo kwa kuongoza kwa mfumo wa ukandamizaji. Museveni amekataa kumuelezamwandishi wa BBC kama serikali yake niya ukandamizaji , lakini akasema anamshughulikia Bobi Wine kama adui. Unapoenda na kuwaambia wageni kwamba hawapaswi kuja na kuwekezakatika nchi yetu, inamaanisha umeanzisha vita dhidi ya mafanikio yetu. Kwa hiyokwanini sasa unataka kurejea na kunufaika na mafanikio hayo?. Hii huenda ndio moja ya sababu za kufutwa kwa matamasha ya muziki yaBobi Wine, bado sijaongea na polisi kupata taarifa zaidi, alisema. Juhudi za Bobi Wine kuhamasisha umma dhidi ya Rais Museveni zimekuwazikizimwa na maafisa wa usalama Rais huyo wa Uganda anasema bado ataendelea kuwepo madarakani kwamiaka mingine zaidi kukamilisha kile ambacho yeye binafsi na wapiganaji wenzakewalikipanga kukifanikisha katika nchi yao na Afrika. Nyumba yangu inanisubiri, lakini tuna masuala kama Uganda ya kushughulikia.Ni masuala hayo ambayo yanatufanya tufanye kile tunachotaka kukifanya kisiasapamoja na wenzetu. Kama chama tawala NRM kitafikiria kuwa hakihitaji mchangowa wazee basi tutaondoka madarakani kwa furaha na kufanya mambo mengine, alisema Museveni katika mahojiano hayoyaliyofanyika mjini Kampala. Hatupo hapa kwa ajili ya maonyesho, hatuendi kwenye ukumbi wamichezo ya maigizo , sisi ni watu ambao tupo hapa kushughulikia masuala makubwaya Uganda na Afrika, alisistiza kiongozi huyo wa Uganda. Kiongozi wa upinzani Dk. Kizza Besigye kama ilivyo kwa Bobi nayealikuwa akikabiliwa na nguvu ya maofisa wa usalama kila alipojaribu kuonyeshaupinzani dhidi ya serikali ya Museveni. Rais Yoweri Museveni ambaye amekuwa madarakani zaidi ya miongo mitatuamekuwa akikabiliwa na wito wa kumtaka ajiuzulu hasa kutoka kwa vijana nawapinzani wake .  <topic>: kimataifa 